মে ১৬, ২০১৬ইং : লৈবাক অসিগী লুপাগী নোটতা সেদ্যুলদা চল্লবা অনৌবা লোলশিংগী ময়েক হাপচিন্নবগী থৌরাং হৌজিকমক্কী ওইনা লৈতে হায়না কেন্দ্রগী শেল থুম মন্ত্রী অরুন জেটলিনা লোকসভাগী এম পি ডাঃ মৈন্যদা চিঠি ইদুনা খঙহল্লকলে হায়রি। মনিপুরী লেঙ্গুয়েজ দিভলপমেন্ট কমিটিনা থোকপা চেরোল অমনা হায় লৈবাক অসিগী লুপা নোটতা মনিপুরী ময়েক হাপ্পা ঙমখিরোই হায়বা ৱাফম অসি মুখ্যমন্ত্রী শ্রী ওক্রম ইবোবী সিংহ অমসুং কমিতি অসিগী প্রেসিদেন্ট শ্রী লৈহাওথাবম শরতন্দ্রদা ডাঃ মৈন্যনা ঙরাং অমুক হন্না খঙল্লকপনি হায়না পাউগী লিখুন অসিনা হায়রি। মসিগী মরুওইবা মরমদি ভারতকী লুপাগী নোটশিংগী চাওবগী চাং অসি পিকপননি। নিংশিংবা য়াই, মনিপুরী লোল ইং কুমজা ১৯৯২ গী আগস্ট তাং ২০ দা ভারত সংবিধানগী ৮শুবা সেদ্যুলদা চনশিনখবনি।
mni_Beng